b'\n_START_ARTICLE_\nVesterbotenski muzej\n_START_PARAGRAPH_\nVesterbotenski muzej (\xc5\xa1ved. V\xc3\xa4sterbottens museum), zavi\xc4\x8dajni muzej u gradu Umeu u \xc5\xa0vedskoj s odgovorno\xc5\xa1\xc4\x87u za \xc4\x8duvanje kulturne povijesti Vesterbotenskog lena._NEWLINE_Muzej tako\xc4\x91er sadr\xc5\xbei muzej na otvorenom imena Gammlia, izlo\xc5\xbebu skijanja (prije \xc5\xa0vedski skija\xc5\xa1ki muzej), izlo\xc5\xbebu ribolova i pomorstva (prethodno Muzej ribolova i Pomorski muzej), popularni pokretni arhiv Vesterbotenskog lena i brojne kampove saamskog naroda. Muzej djeluje na cijelom podru\xc4\x8dju Vesterbotenskog lena, me\xc4\x91u ostalim, uglavnom na arheolo\xc5\xa1kim nalazi\xc5\xa1tima. Muzej izdaje tromjese\xc4\x8dni \xc4\x8dasopis V\xc3\xa4sterbotten (\xc5\xa1ved.: Zapadna Botnija)._NEWLINE_Gammlia je muzej na otvorenom koji je sastavni dio Vesterbotenskoga muzeja. Ima zbirku povijesnih zgrada i organizira aktivnosti da predstavi Vesterbotenski len iz povijesnih vremena. Zgrade koje se mogu vidjeti na Gammliji iz razli\xc4\x8ditih su dijelova lena, a uklju\xc4\x8duju crkvu, dvorac, vjetrenja\xc4\x8du, seosku ku\xc4\x87u iz 18. stolje\xc4\x87a, \xc5\xa1kolu, kova\xc4\x8dnicu i brojne kampove saamskog naroda._NEWLINE_Tijekom ljeta izla\xc5\xbeu se \xc5\xa1vedske izvorne pasmine konja, goveda, ovce, svinje i koko\xc5\xa1i u muzeju na otvorenom. Prikazuje se izrada maslaca, peciva od kruha tunnbr\xc3\xb6da (\xc5\xa1ved.: tanki kruh), obrti i rukotvorine. Farme su otvorene za posjetitelje od sredine lipnja do kraja kolovoza i tijekom bo\xc5\xbei\xc4\x87nog sajma. Vanjski prostor stalno je otvoren za posjetitelje.'